Odo, decanus, et universum capitulum Senonensis ecclesie omnibus ad quos littere iste pervenerint in Domino salutem. Notum fieri volumus quod, cum inter venerabilem patrem nostrum, Guidonem, Senonensem archiepiscopum, et Arraudum, abbatem, monasteriumque sancti Benedicti super Ligerim, super presentationibus presbiterorum in quibusdam ecclesiis diu habita fuisset dissensio etc., ut supra, in charta n° CCXIX, mutatis mutandis, usque ad verba concessum, presentationes videlicet presbiterorum in ecclesiis sancti Petri Stampensis, de Villari sancti Benedicti et Duisione et de Lorriaco, in altero presbiterorum juxta tenorem privilegii domini Willelmi, quondam Senonensis archiepiscopi; in aliis vero ecclesis de diocesi Senonensi etc., ut supra in charta n° CCXIX, mutatis mutandis, usque ad verba Hec autem ut rata maneant et firma laudamus et presentis scripti testimonio et sigilli nostri impressione roboramus. Actum est Escharleis, anno ab incarnatione Domini M°C°LXXX°. Data per manum Gaufridi, Senonensis ecclesie precentoris et cancellarii.